I en e-post til Medier24 skriver de at den nye kanalen skal spille hits innenfor det som defineres som dagens urbane musikk.

«Typiske artister du kan høre på den nye radiokanalen er Drake, Post Malone, Bazzi, Beyonce og norske urbane stjerner som Unge Ferrari og Cezinando.», står det i e-posten.

Den nye radiokanalen har fått navnet, «B.I.G – BIG HIP HOP & RNB».

- Vi er veldig glade for å kunne tilby norske radiolyttere noe som ikke finnes i dagens marked. Det er ikke lett å tilby noe nytt radiomarkedet lenger med mer enn 30 nasjonale kanaler, men vi har funnet noe vi tror kan bidra positivt for norske radiolyttere og norsk musikkbransje, sier programdirektør i Bauer Media Kristoffer Vangen ifølge e-posten.

- Vi har sett en stund at dette er musikk som trender og har et stort potensial blant unge gutter og jenter i Norge, fortsetter Vangen.